CELEX: 32021R1133
Language: da
Date: 2021-07-07 00:00:00
Title: Europa-Parlamentets og Rådets forordning (EU) 2021/1133 af 7. juli 2021 om ændring af forordning (EU) nr. 603/2013, (EU) 2016/794, (EU) 2018/1862, (EU) 2019/816 og (EU) 2019/818 for så vidt angår fastsættelse af betingelserne for adgang til andre EU-informationssystemer med henblik på visuminformationssystemet

13.7.2021   
               
               
                  DA
               
               
                  Den Europæiske Unions Tidende
               
               
                  L 248/1
               
            
         EUROPA-PARLAMENTETS OG RÅDETS FORORDNING (EU) 2021/1133
         af 7. juli 2021
         om ændring af forordning (EU) nr. 603/2013, (EU) 2016/794, (EU) 2018/1862, (EU) 2019/816 og (EU) 2019/818 for så vidt angår fastsættelse af betingelserne for adgang til andre EU-informationssystemer med henblik på visuminformationssystemet
         EUROPA-PARLAMENTET OG RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 78, stk. 2, litra e), artikel 82, stk. 1, litra d), artikel 87, stk. 2, litra a), og artikel 88, stk. 2,
         under henvisning til forslag fra Europa-Kommissionen,
         efter fremsendelse af udkast til lovgivningsmæssig retsakt til de nationale parlamenter,
         under henvisning til udtalelse fra Det Europæiske Økonomiske og Sociale Udvalg (1),
         Efter høring af Regionsudvalget,
         efter den almindelige lovgivningsprocedure (2), og
         ud fra følgende betragtninger:
         
                     (1)
                  
                  
                     Visuminformationssystemet (VIS) blev indført ved Rådets beslutning 2004/512/EF (3) som den teknologiske løsning til udveksling af visumoplysninger mellem medlemsstaterne. I Europa-Parlamentets og Rådets forordning (EF) nr. 767/2008 (4) fastlagdes formålet med, funktionerne i og ansvaret for VIS samt betingelserne og procedurerne for udveksling af oplysninger mellem medlemsstaterne om visa til kortvarigt ophold for at lette behandlingen af ansøgninger om visum til kortvarigt ophold og afgørelserne i forbindelse hermed. I Europa-Parlamentets og Rådets forordning (EF) nr. 810/2009 (5) fastsættes reglerne for registrering af biometriske identifikatorer i VIS. Medlemsstaternes retshåndhævende myndigheders og Den Europæiske Unions Agentur for Retshåndhævelsessamarbejdes (Europols) adgang til VIS blev fastlagt ved Rådets afgørelse 2008/633/RIA (6). Nævnte afgørelse bør integreres i forordning (EF) nr. 767/2008 for at bringe den i overensstemmelse med den nugældende traktatmæssige ramme.
                  
               
                     (2)
                  
                  
                     Interoperabilitet mellem visse EU-informationssystemer blev etableret ved Europa-Parlamentets og Rådets forordning (EU) 2019/817 (7) og (EU) 2019/818 (8), således at disse systemer og oplysningerne deri supplerer hinanden med henblik på at forbedre effektiviteten og formålstjenligheden af ind- og udrejsekontrollen ved Unionens ydre grænser, bidrage til forebyggelse og bekæmpelse af ulovlig indvandring og bidrage til et højt sikkerhedsniveau inden for området med frihed, sikkerhed og retfærdighed i Unionen, herunder opretholdelse af den offentlige sikkerhed og den offentlige orden samt beskyttelse af sikkerheden på medlemsstaternes område.
                  
               
                     (3)
                  
                  
                     Interoperabilitet mellem EU-informationssystemerne gør det muligt for disse systemer at supplere hinanden med det formål at lette den korrekte identifikation af personer, bidrage til bekæmpelse af identitetssvig, forbedre og harmonisere kravene til datakvalitet i de relevante EU-informationssystemer, lette medlemsstaternes tekniske og operationelle gennemførelse af eksisterende og fremtidige EU-informationssystemer, styrke og forenkle de betingelser for datasikkerhed og databeskyttelse, der styrer de relevante EU-informationssystemer, strømline de retshåndhævende myndigheders adgang til VIS, ind- og udrejsesystemet (EES), det europæiske system vedrørende rejseinformation og rejsetilladelse (ETIAS) og Eurodac og støtte formålene med VIS, Schengeninformationssystemet (SIS), EES, ETIAS, Eurodac og det europæiske informationssystem til udveksling af oplysninger fra strafferegistre vedrørende tredjelandsstatsborgere (ECRIS-TCN).
                  
               
                     (4)
                  
                  
                     Interoperabilitetskomponenterne omfatter VIS, SIS, EES, ETIAS, Eurodac og ECRIS-TCN samt Europoloplysninger, så der gives mulighed for at foretage forespørgsler i Europoloplysninger samtidig med disse EU-informationssystemer. Det er følgelig hensigtsmæssigt at bruge disse interoperabilitetskomponenter med henblik på at foretage automatiserede forespørgsler og i forbindelse med adgang til VIS med henblik på retshåndhævelse. Den europæiske søgeportal (ESP), der blev oprettet ved forordning (EU) 2019/818, bør anvendes for at give medlemsstaternes myndigheder hurtig, gnidningsfri, effektiv, systematisk og kontrolleret adgang til de EU-informationssystemer, Europoloplysninger og INTERPOL-databaser, der skal bruges for at løse deres opgaver i overensstemmelse med deres adgangsrettigheder, og for at støtte målene med VIS.
                  
               
                     (5)
                  
                  
                     ESP vil gøre det muligt at foretage en parallel forespørgsel på de oplysninger, der er lagret i VIS med de oplysninger, der er lagret i de andre berørte EU-informationssystemer.
                  
               
                     (6)
                  
                  
                     Sammenligningen af oplysninger, der er lagret i VIS, med oplysninger, der er lagret i andre informationssystemer og databaser bør automatiseres. Hvis en sådan sammenligning viser, at der er en overensstemmelse, kendt som et »hit«, mellem nogle af personoplysningerne eller en kombination heraf i en ansøgning og et register, et dossier eller en indberetning i disse andre informationssystemer eller databaser eller med personoplysninger på ETIAS-overvågningslisten, bør ansøgningen verificeres manuelt af en medarbejder fra den kompetente myndighed. Den kompetente myndigheds vurdering af hit bør tages i betragtning ved afgørelse om at udstede et visum til kortvarigt ophold, et visum til længerevarende ophold eller en opholdstilladelse.
                  
               
                     (7)
                  
                  
                     I nærværende forordning fastsættes måden, hvorpå interoperabiliteten og betingelserne for søgning i de oplysninger, der er lagret i SIS, Eurodac og ECRIS-TCN, samt Europoloplysninger ved hjælp af den automatiserede proces i VIS med henblik på at finde hit skal gennemføres. Som følge heraf er det nødvendigt at ændre forordning (EU) nr. 603/2013 (9), (EU) 2016/794 (10), (EU) 2018/1862 (11), (EU) 2019/816 (12) og (EU) 2019/818 for at koble VIS til andre EU-informationssystemer og Europoloplysninger.
                  
               
                     (8)
                  
                  
                     Betingelserne for, hvordan på den ene side visummyndighederne er i stand til at søge i oplysninger, der er lagret i Eurodac, og på den anden side de udpegede VIS-myndigheder er i stand til at søge i Europoloplysninger, visse SIS-oplysninger og oplysninger, der er lagret i ECRIS-TCN, med henblik på VIS, bør sikres ved hjælp af klare og præcise regler vedrørende disse myndigheders adgang til disse oplysninger, typen af søgninger og kategorierne af data, som alt sammen bør begrænses til det, der er strengt nødvendigt for, at de kan udføre disse myndigheders opgaver. På samme måde bør oplysningerne, der er lagret i VIS-ansøgningsmappen, kun være synlige for de medlemsstater, der i overensstemmelse med ordningerne for deres deltagelse driver de bagvedliggende informationssystemer.
                  
               
                     (9)
                  
                  
                     Europa-Parlamentets og Rådets forordning (EU) 2021/1134 (13) tildeler Europol nye opgaver såsom afgivelse af udtalelser efter en anmodning om høring fra de udpegede VIS-myndigheder og de nationale ETIAS-enheder. For at gennemføre disse opgaver er det derfor nødvendigt at ændre forordning (EU) 2016/794 i overensstemmelse hermed.
                  
               
                     (10)
                  
                  
                     Med henblik på at støtte VIS-målet om at vurdere, hvorvidt en person, der ansøger om et visum til kortvarigt ophold, et visum til længerevarende ophold eller en opholdstilladelse, kunne udgøre en trussel mod den offentlige orden eller den offentlige sikkerhed, bør VIS være i stand til at kontrollere, om der er overensstemmelse mellem oplysningerne i VIS-ansøgningsdossieret og ECRIS-TCN-oplysningerne i det fælles identitetsregister, der er oprettet ved forordning (EU) 2019/818 med hensyn til, hvilke medlemsstater der har oplysninger om tredjelandsstatsborgere og statsløse personer for så vidt angår straffedomme for en terrorhandling eller enhver anden strafbar handling, som er opført i bilaget til Europa-Parlamentets og Rådets forordning (EU) 2018/1240 (14), hvis det i henhold til national ret kan straffes med frihedsstraf eller en anden frihedsberøvende foranstaltning af en maksimal varighed på mindst tre år.
                  
               
                     (11)
                  
                  
                     Et hit i ECRIS-TCN bør ikke i sig selv tages til indtægt for, at den berørte tredjelandsstatsborger er blevet dømt i de medlemsstater, der er angivet. Tidligere straffedomme bør kun bekræftes på grundlag af strafferegisteroplysninger fra de berørte medlemsstater.
                  
               
                     (12)
                  
                  
                     Denne forordning berører ikke Europa-Parlamentets og Rådets direktiv 2004/38/EF (15).
                  
               
                     (13)
                  
                  
                     I medfør af artikel 1 og 2 i protokol nr. 22 om Danmarks stilling, der er knyttet som bilag til traktaten om Den Europæiske Union (TEU) og til traktaten om Den Europæiske Unions funktionsmåde (TEUF), deltager Danmark ikke i vedtagelsen af denne forordning, som ikke er bindende for og ikke finder anvendelse i Danmark. Inden seks måneder efter, at Rådet har truffet foranstaltning om denne forordning, der for så vidt som den vedrører SIS som reguleret af forordning (EU) 2018/1862 bygger på Schengenreglerne, træffer Danmark afgørelse om, hvorvidt det vil gennemføre denne forordning i sin nationale lovgivning, jf. artikel 4 i protokollen.
                  
               
                     (14)
                  
                  
                     For så vidt som nærværende forordning vedrører SIS som reguleret ved forordning (EU) 2018/1862, deltager Irland i nærværende forordning i overensstemmelse med artikel 5, stk. 1, i protokol nr. 19 om Schengenreglerne som integreret i Den Europæiske Union, der er knyttet som bilag til TEU og til TEUF, og artikel 6, stk. 2, i Rådets afgørelse 2002/192/EF (16). For så vidt som denne forordning vedrører Europol, Eurodac og ECRIS-TCN, deltager Irland endvidere i medfør af artikel 1 og 2 i protokol nr. 21 om Det Forenede Kongeriges og Irlands stilling for så vidt angår området med frihed, sikkerhed og retfærdighed, der er knyttet som bilag til TEU og til TEUF, og med forhold af artikel 4 i nævnte protokol ikke i vedtagelsen af denne forordning, som ikke er bindende for og ikke finder anvendelse i Irland.
                  
               
                     (15)
                  
                  
                     For så vidt angår Island og Norge udgør denne forordning, for så vidt som den vedrører SIS som reguleret af forordning (EU) 2018/1862, en udvikling af de bestemmelser i Schengenreglerne, jf. aftalen indgået mellem Rådet for Den Europæiske Union og Republikken Island og Kongeriget Norge om disse to staters associering i gennemførelsen, anvendelsen og udviklingen af Schengenreglerne (17), der henhører under det område, som er nævnt i artikel 1, litra G, i Rådets afgørelse 1999/437/EF (18).
                  
               
                     (16)
                  
                  
                     For så vidt angår Schweiz udgør denne forordning, for så vidt som den vedrører SIS som reguleret af forordning (EU) 2018/1862, en udvikling af de bestemmelser i Schengenreglerne, jf. aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne (19), der henhører under det område, som er nævnt i artikel 1, litra G, i afgørelse 1999/437/EF sammenholdt med artikel 3 i Rådets afgørelse 2008/149/RIA (20).
                  
               
                     (17)
                  
                  
                     For så vidt angår Liechtenstein udgør denne forordning, for så vidt som den vedrører SIS som reguleret af forordning (EU) 2018/1862, en udvikling af de bestemmelser i Schengenreglerne, jf. protokollen mellem Den Europæiske Union, Det Europæiske Fællesskab, Det Schweiziske Forbund og Fyrstendømmet Liechtenstein om Fyrstendømmet Liechtensteins tiltrædelse af aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne (21), der henhører under det område, der er nævnt i artikel 1, litra G, i afgørelse 1999/437/EF sammenholdt med artikel 3 i Rådets afgørelse 2011/350/EU (22).
                  
               
                     (18)
                  
                  
                     For at denne forordning kan passe ind i den eksisterende retlige ramme, bør forordning (EU) nr. 603/2013, (EU) 2016/794, (EU) 2018/1862, (EU) 2019/816 og (EU) 2019/818 ændres i overensstemmelse hermed —
                  
               VEDTAGET DENNE FORORDNING:
         
            Artikel 1
            Ændringer af forordning (EU) nr. 603/2013
            I forordning (EU) nr. 603/2013 foretages følgende ændringer:
            
                        1)
                     
                     
                        Følgende kapitel indsættes:
                        »KAPITEL VIa
                        
                           ADGANG FOR VISUMMYNDIGHEDER
                        
                        
                           Artikel 22a
                           De kompetente visummyndigheders adgang til Eurodac
                           De kompetente visummyndigheder har adgang til Eurodac for at søge i oplysninger i skrivebeskyttet format med henblik på manuelt at kontrollere hit, der er udløst af de automatiserede forespørgsler foretaget af VIS i medfør af artikel 9a i Europa-Parlamentets og Rådets forordning (EF) nr. 767/2008 (*1), og behandle og træffe afgørelse om visumansøgninger i overensstemmelse med artikel 21 i Europa-Parlamentets og Rådets forordning (EF) nr. 810/2009 (*2).
                        
                        
                           Artikel 22b
                           
                              Interoperabilitet med VIS
                           
                           Fra datoen for idriftsættelsen af VIS i medfør af artikel 11 i Europa-Parlamentets og Rådets forordning (EU) 2021/1134 (*3), forbindes Eurodac med den europæiske søgeportal, der er oprettet ved artikel 6 i Europa-Parlamentets og Rådets forordning (EU) 2019/818 (*4), for at muliggøre den automatiserede behandling, i medfør af artikel 9a i forordning (EF) nr. 767/2008.
                        
                        
                           (*1)  Europa-Parlamentets og Rådets forordning (EF) nr. 767/2008 af 9. juli 2008 om visuminformationssystemet (VIS) og udveksling af oplysninger mellem medlemsstaterne om visa til kortvarigt ophold, visa til længerevarende ophold og opholdstilladelser (VIS-forordningen) (EUT L 218 af 13.8.2008, s. 60)."
                        
                        
                           (*2)  Europa-Parlamentets og Rådets forordning (EF) nr. 810/2009 af 13. juli 2009 om en fællesskabskodeks for visa (visumkodeks) (EUT L 243 af 15.9.2009, s. 1)."
                        
                        
                           (*3)  Europa-Parlamentets og Rådets forordning (EU) 2021/1134 af 7. juli 2021 om ændring af Europa-Parlamentets og Rådets forordning (EF) nr. 767/2008, (EF) nr. 810/2009, (EU) 2016/399, (EU) 2017/2226, (EU) 2018/1240, (EU) 2018/1860, (EU) 2018/1861, (EU) 2019/817 og (EU) 2019/1896 og om ophævelse af Rådets beslutning 2004/512/EF og Rådets afgørelse 2008/633/RIA, med henblik på reform af visuminformationssystemet (EUT L 248 af 13.7.2021, s. 11.)."
                        
                        
                           (*4)  Europa-Parlamentets og Rådets forordning (EU) 2019/818 af 20. maj 2019 om fastsættelse af en ramme for interoperabilitet mellem EU-informationssystemer vedrørende politisamarbejde og retligt samarbejde, asyl og migration og om ændring af forordning (EU) 2018/1726, (EU) 2018/1862 og (EU) 2019/816 (EUT L 135 af 22.5.2019, s. 85).«"
                        
                     
                  
                        2)
                     
                     
                        Følgende artikel indsættes:
                        
                           »Artikel 28a
                           Opbevaring af registre eller logge med henblik på interoperabilitet med VIS
                           I forbindelse med søgning i Eurodac, jf. denne forordnings artikel 22a, opbevares der et register eller en log for hver databehandling, der foretages i Eurodac og VIS i overensstemmelse med denne forordnings artikel 28 og artikel 34 i forordning (EF) nr. 767/2008.«
                        
                     
                  
         
            Artikel 2
            Ændringer af forordning (EU) 2016/794
            I forordning (EU) 2016/794 foretages følgende ændringer:
            
                        1)
                     
                     
                        I artikel 4, stk. 1, tilføjes følgende litra:
                        
                                    »q)
                                 
                                 
                                    afgive udtalelse efter en anmodning om søgning omhandlet i artikel 9e, stk. 4, artikel 9g, stk. 4, og artikel 22b, stk. 14 og 16, i Europa-Parlamentets og Rådets forordning (EF) nr. 767/2008 (*5).
                                 
                              
                           (*5)  Europa-Parlamentets og Rådets forordning (EF) nr. 767/2008 af 9. juli 2008 om visuminformationssystemet (VIS) og udveksling af oplysninger mellem medlemsstaterne om visa til kortvarigt ophold, visa til længerevarende ophold og opholdstilladelser (VIS-forordningen) (EUT L 218 af 13.8.2008, s. 60).«"
                        
                     
                  
                        2)
                     
                     
                        I artikel 21 foretages følgende ændringer:
                        
                                    a)
                                 
                                 
                                    Overskriften affattes således:
                                    »Adgang til oplysninger, som Europol opbevarer, for Eurojust, OLAF og, udelukkende med henblik på ETIAS, Det Europæiske Agentur for Grænse- og Kystbevogtning og, udelukkende med henblik på VIS, de udpegede VIS-myndigheder«.
                                 
                              
                                    b)
                                 
                                 
                                    Følgende stykke indsættes:
                                    
                                       »1b.   Europol træffer alle passende foranstaltninger for at sætte de udpegede VIS-myndigheder i stand til med henblik på forordning (EF) nr. 767/2008 at få indirekte adgang på grundlag af et hit/no hit-system til oplysninger, der er meddelt med henblik på nærværende forordnings artikel 18, stk. 2, litra a), uden at det berører eventuelle begrænsninger, som den medlemsstat, det EU-organ, det tredjeland eller den internationale organisation, der har meddelt de pågældende oplysninger, har anført i overensstemmelse med nærværende forordnings artikel 19, stk. 2.
                                       I tilfælde af et hit indleder Europol den procedure, hvorefter de oplysninger, der svarer til hittet, kan videregives i overensstemmelse med afgørelsen fra den, der meddelte Europol oplysningerne. Sådanne oplysninger kan kun deles i det omfang de oplysninger, der svarer til hittet, er nødvendige for, at de udpegede VIS-myndigheder kan udføre deres opgaver vedrørende VIS.
                                       Denne artikels stk. 2-7 finder tilsvarende anvendelse.«
                                    
                                 
                              
                  
         
            Artikel 3
            Ændringer af forordning (EU) 2018/1862
            I forordning (EU) 2018/1862 foretages følgende ændringer:
            
                        1)
                     
                     
                        Følgende artikel indsættes:
                        
                           »Artikel 18a
                           Opbevaring af logfiler med henblik på interoperabilitet med VIS
                           Logfiler for hver databehandling, der foretages i SIS og VIS i medfør af denne forordnings artikel 50a, opbevares i overensstemmelse med denne forordnings artikel 18 og artikel 34 i Europa-Parlamentets og Rådets forordning (EF) nr. 767/2008 (*6).
                        
                        
                           (*6)  Europa-Parlamentets og Rådets forordning (EF) nr. 767/2008 af 9. juli 2008 om visuminformationssystemet (VIS) og udveksling af oplysninger mellem medlemsstaterne om visa til kortvarigt ophold, visa til længerevarende ophold og opholdstilladelser (VIS-forordningen) (EUT L 218 af 13.8.2008, s. 60).«"
                        
                     
                  
                        2)
                     
                     
                        I artikel 44, stk. 1, tilføjes følgende litra:
                        
                                    »g)
                                 
                                 
                                    manuel verifikation af hit, der udløses af automatiserede forespørgsler fra VIS, og vurdering af, hvorvidt en person, der ansøger om et visum, et visum til længerevarende ophold eller en opholdstilladelse, kunne udgøre en trussel mod den offentlige orden eller den offentlige sikkerhed, i overensstemmelse med artikel 9d og 9g eller artikel 22b i forordning (EF) nr. 767/2008.«
                                 
                              
                  
                        3)
                     
                     
                        Følgende artikel indsættes:
                        
                           »Artikel 50a
                           Interoperabilitet med VIS
                           Fra datoen for idriftsættelsen af VIS i medfør af artikel 11 i Europa-Parlamentets og Rådets forordning (EU) 2021/1134 (*7), forbindes det centrale SIS-system med den europæiske søgeportal for at muliggøre den automatiserede behandling i medfør af artikel 9a og 22b i forordning (EF) nr. 767/2008.
                        
                        
                           (*7)  Europa-Parlamentets og Rådets forordning (EU) 2021/1134 af 7. juli 2021 om ændring af Europa-Parlamentets og Rådets forordning (EF) nr. 767/2008, (EF) nr. 810/2009, (EU) 2016/399, (EU) 2017/2226, (EU) 2018/1240, (EU) 2018/1860, (EU) 2018/1861, (EU) 2019/817 og (EU) 2019/1896 og om ophævelse af Rådets beslutning 2004/512/EF og Rådets afgørelse 2008/633/RIA, med henblik på reform af visuminformationssystemet (EUT L 248 af 13.7.2021, s. 11).«"
                        
                     
                  
         
            Artikel 4
            Ændringer af forordning (EU) 2019/816
            Forordning (EU) 2019/816 ændres således:
            
                        1)
                     
                     
                        I artikel 1 tilføjes følgende litra:
                        
                                    »d)
                                 
                                 
                                    de betingelser, hvorpå oplysninger i ECRIS-TCN kan anvendes af de udpegede VIS-myndigheder som omhandlet i artikel 9d og artikel 22b, stk. 13, i Europa-Parlamentets og Rådets forordning (EF) nr. 767/2008 (*8) med henblik på at vurdere, hvorvidt en ansøger om et visum, et visum til længerevarende ophold eller en opholdstilladelse kunne udgøre en trussel mod den offentlige orden eller den indre sikkerhed, jf. artikel 2, stk. 1, nr. i), og artikel 2, stk. 2, litra a), i nævnte forordning.
                                 
                              
                           (*8)  Europa-Parlamentets og Rådets forordning (EF) nr. 767/2008 af 9. juli 2008 om visuminformationssystemet (VIS) og udveksling af oplysninger mellem medlemsstaterne om visa til kortvarigt ophold, visa til længerevarende ophold og opholdstilladelser (VIS-forordningen) (EUT L 218 af 13.8.2008, s. 60).«"
                        
                     
                  
                        2)
                     
                     
                        I artikel 2 indsættes følgende stykke:
                        »Denne forordning støtter også VIS-målet om at vurdere, hvorvidt en person, der ansøger om et visum, et visum til længerevarende ophold eller en opholdstilladelse, kunne udgøre en trussel mod den offentlige orden eller den indre sikkerhed, i overensstemmelse med forordning (EF) nr. 767/2008.«
                     
                  
                        3)
                     
                     
                        Artikel 3, nr. 6), affattes således:
                        
                                    »6)
                                 
                                 
                                    »kompetente myndigheder«: de centrale myndigheder, Eurojust, Europol og EPPO, og de udpegede VIS-myndigheder som omhandlet i artikel 9d og artikel 22b, stk. 13, i forordning (EF) nr. 767/2008, der har beføjelse til at opnå adgang til eller foretage forespørgsel i ECRIS-TCN i overensstemmelse med nærværende forordning«.
                                 
                              
                  
                        4)
                     
                     
                        I artikel 5 foretages følgende ændringer:
                        
                                    a)
                                 
                                 
                                    I stk. 1 tilføjes følgende litra:
                                    
                                                »c)
                                             
                                             
                                                en påtegning, som med henblik på forordning (EF) nr. 767/2008 angiver, at den pågældende tredjelandsstatsborger er dømt for en terrorhandling eller enhver anden strafbar handling, der er opført i bilaget til forordning (EU) 2018/1240, hvis det kan straffes med frihedsstraf eller en anden frihedsberøvende foranstaltning af en maksimal varighed på mindst tre år i henhold til national ret, herunder domsstatens kode.«
                                             
                                          
                              
                                    b)
                                 
                                 
                                    Stk. 1a affattes således:
                                    
                                       »1a.   CIR indeholder de oplysninger, der er omhandlet i stk. 1, litra b), og følgende oplysninger i stk. 1, litra a): efternavn, fornavne, fødselsdato, fødested (by og land), nationalitet eller nationaliteter, køn, eventuelle tidligere navne, hvis de forefindes pseudonymer eller kaldenavne, hvis de forefindes type og nummer på personens rejsedokumenter, samt navnet på den udstedende myndighed.
                                       CIR kan indeholde de oplysninger, der er omhandlet i stk. 3, samt i de tilfælde, der er omhandlet i stk. 1, litra c), domsstatens kode. De resterende ECRIS-TCN-oplysninger lagres i det centrale system.«
                                    
                                 
                              
                                    c)
                                 
                                 
                                    Følgende stykke tilføjes:
                                    
                                       »7.   Hvis der er hit efter den automatiserede behandling, der er omhandlet i artikel 27a i forordning (EF) nr. 767/2008, må påtegningerne og domsstatens kode som omhandlet i nærværende artikels stk. 1, litra c), kun være tilgængelige og søgbare fra det centrale VIS-system med henblik på verifikation i medfør af nærværende forordnings artikel 7a sammenholdt med artikel 9a, stk. 4, litra e), eller artikel 22b, stk. 3, litra e), i forordning (EF) nr. 767/2008.
                                       Med forbehold af nærværende stykkes første afsnit må påtegninger og domsstatens kode som omhandlet i stk. 1, litra c), ikke være synlige for nogen anden myndighed end den centrale myndighed i den domsstat, der har oprettet den påtegnede post.«
                                    
                                 
                              
                  
                        5)
                     
                     
                        Artikel 7, stk. 7, affattes således:
                        
                           »7.   I tilfælde af et hit oplyser det centrale system eller CIR automatisk den kompetente myndighed om, hvilke medlemsstater der ligger inde med strafferegisteroplysninger om tredjelandsstatsborgeren, sammen med de dertil knyttede referencenumre, der er omhandlet i artikel 5, stk. 1, og eventuelle dertil hørende identitetsoplysninger. Sådanne identitetsoplysninger må kun anvendes med henblik på verifikation af den pågældende tredjelandsstatsborgers identitet. Resultatet af en søgning i det centrale system må kun anvendes med henblik på at:
                           
                                       a)
                                    
                                    
                                       fremsætte en anmodning i medfør af artikel 6 i rammeafgørelse 2009/315/RIA
                                    
                                 
                                       b)
                                    
                                    
                                       fremsætte en anmodning som omhandlet i denne forordnings artikel 17, stk. 3, eller
                                    
                                 
                                       c)
                                    
                                    
                                       vurdere, hvorvidt en person, der ansøger om et visum, et visum til længerevarende ophold eller en opholdstilladelse, kunne udgøre en trussel mod den offentlige orden eller den indre sikkerhed i overensstemmelse med forordning (EF) nr. 767/2008.«
                                    
                                 
                     
                  
                        6)
                     
                     
                        Følgende artikel indsættes:
                        
                           »Artikel 7a
                           Anvendelse af ECRIS-TCN til VIS-verifikation
                           
                              1.   Fra datoen for idriftsættelsen af VIS i medfør af artikel 11 i Europa-Parlamentets og Rådets forordning (EU) 2021/1134 (*9), forbindes ECRIS-TCN med ESP for at muliggøre den automatiserede behandling i medfør af artikel 9a og 22b i forordning (EF) nr. 767/2008 for at foretage en forespørgsel i ECRIS-TCN og sammenligne de relevante oplysninger i VIS med de relevante ECRIS-TCN-oplysninger i CIR, som er påtegnet i medfør af nærværende forordnings artikel 5, stk. 1, litra c).
                           
                           
                              2.   De udpegede VIS-myndigheder som omhandlet i artikel 9d og 22b, stk. 13, i forordning (EF) nr. 767/2008 har, med henblik på at udføre opgaverne i medfør af nævnte forordning, ret til kun at få adgang til disse ECRIS-TCN-oplysninger i CIR hvortil en påtegning er tilføjet disse dataposter i medfør af nærværende forordnings artikel 5, stk. 1, litra c).
                           
                        
                        
                           (*9)  Europa-Parlamentets og Rådets forordning (EU) 2021/1134 af 7. juli 2021 om ændring af Europa-Parlamentets og Rådets forordning (EF) nr. 767/2008, (EF) nr. 810/2009, (EU) 2016/399, (EU) 2017/2226, (EU) 2018/1240, (EU) 2018/1860, (EU) 2018/1861, (EU) 2019/817 og (EU) 2019/1896 og om ophævelse af Rådets beslutning 2004/512/EF og Rådets afgørelse 2008/633/RIA, med henblik på reform af visuminformationssystemet (EUT L 248 af 13.7.2021, s. 11).«"
                        
                     
                  
                        7)
                     
                     
                        I artikel 8 foretages følgende ændringer:
                        
                                    a)
                                 
                                 
                                    Stk. 2 affattes således:
                                    
                                       »2.   Ved udløbet af den i stk. 1 omhandlede lagringsperiode sletter domsstatens centrale myndighed dataposten, herunder fingeraftryksoplysninger, ansigtsbilleder og påtegninger, jf. artikel 5, stk. 1, litra c), i det centrale system og CIR. I tilfælde, hvor oplysningerne om en straffedom for en terrorhandling eller en enhver anden strafbar handling, jf. artikel 5, stk. 1, litra c), er slettet i det nationale strafferegister, men oplysningerne om andre straffedomme afsagt over samme person er bibeholdt, fjernes kun påtegningen, der er omhandlet i artikel 5, stk. 1, litra c), fra dataposten. Om muligt skal sletningen ske automatisk og under alle omstændigheder senest en måned efter udløbet af lagringsperioden.«
                                    
                                 
                              
                                    b)
                                 
                                 
                                    Følgende stykke indsættes:
                                    
                                       »3.   Uanset stk. 1 og 2 slettes de påtegninger, der er omhandlet i artikel 5, stk. 1, litra c), automatisk 25 år efter oprettelsen af påtegningen, for så vidt angår straffedomme i forbindelse med terrorhandlinger, og 15 år efter oprettelsen af påtegningen, for så vidt angår straffedomme for andre strafbare handlinger.«
                                    
                                 
                              
                  
                        8)
                     
                     
                        Artikel 24, stk. 1, affattes således:
                        
                           »1.   De oplysninger, der er indlæst i det centrale system og i CIR, må kun behandles med henblik på bestemmelse af, hvilke medlemsstater der ligger inde med strafferegisteroplysninger om tredjelandsstatsborgere, eller for at støtte VIS-målet om at vurdere, hvorvidt en person, der ansøger om et visum, et visum til længerevarende ophold eller en opholdstilladelse, kunne udgøre en trussel mod den offentlige orden eller den indre sikkerhed i overensstemmelse med forordning (EF) nr. 767/2008. Oplysningerne indlæst i CIR behandles også i overensstemmelse med forordning (EU) 2019/818 for at bidrage til at lette og bistå med korrekt identifikation af personer registreret i ECRIS-TCN i overensstemmelse med nærværende forordning.«
                        
                     
                  
                        9)
                     
                     
                        Følgende artikel indsættes:
                        
                           »Artikel 31a
                           Opbevaring af logfiler med henblik på interoperabilitet med VIS
                           Med henblik på de søgninger, der er omhandlet i denne forordnings artikel 7a, opbevares en logfil for hver ECRIS-TCN-databehandling, der foretages i CIR og VIS i overensstemmelse med artikel 34 i forordning (EF) nr. 767/2008.«
                        
                     
                  
         
            Artikel 5
            Ændringer af forordning (EU) 2019/818
            Forordning (EU) 2019/818 ændres således:
            
                        1)
                     
                     
                        Artikel 4, nr. 20), affattes således:
                        
                                    »20)
                                 
                                 
                                    »udpegede myndigheder«: myndigheder udpeget af medlemsstaterne som defineret i artikel 4, nr. 3a), i forordning (EF) nr. 767/2008, artikel 3, stk. 1, nr. 26), i forordning (EU) 2017/2226 og artikel 3, stk. 1, nr. 21), i forordning (EU) 2018/1240«.
                                 
                              
                  
                        2)
                     
                     
                        I artikel 18 indsættes følgende stykke:
                        
                           »1a.   Med henblik på artikel 9a og 22b i forordning (EF) nr. 767/2008 lagres der i CIR også, logisk adskilt fra oplysningerne omhandlet i nærværende artikels stk. 1, de oplysninger, der er omhandlet i artikel 5, stk. 1, litra c), i forordning (EU) 2019/816. De oplysninger, der er omhandlet i artikel 5, stk. 1, litra c), i forordning (EU) 2019/816, må kun være tilgængelige på den måde, der er omhandlet i nævnte forordnings artikel 5, stk. 7.«
                        
                     
                  
                        3)
                     
                     
                        I artikel 68 indsættes følgende stykke:
                        
                           »1a.   Uden at det berører denne artikels stk. 1, idriftsættes ESP udelukkende med henblik på den automatiserede behandling i medfør af artikel 9a og 22b i forordning (EF) nr. 767/2008 fra datoen for idriftsættelsen af VIS i medfør af artikel 11 i forordning (EU) 2021/1134 (*10).
                        
                        
                           (*10)  Europa-Parlamentets og Rådets forordning (EU) 2021/1134 af 7. juli 2021 om ændring af Europa-Parlamentets og Rådets forordning (EF) nr. 767/2008, (EF) nr. 810/2009, (EU) 2016/399, (EU) 2017/2226, (EU) 2018/1240, (EU) 2018/1860, (EU) 2018/1861, (EU) 2019/817 og (EU) 2019/1896 og om ophævelse af Rådets beslutning 2004/512/EF og Rådets afgørelse 2008/633/RIA, med henblik på reform af visuminformationssystemet (EUT L 248 af 13.7.2021, s. 11).«"
                        
                     
                  
         
            Artikel 6
            Ikrafttræden
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Denne forordning finder anvendelse fra datoen for idriftsættelse af VIS i medfør af artikel 11 i forordning (EU) 2021/1134.
         
         
            Denne forordning er bindende i alle enkeltheder og gælder umiddelbart i medlemsstaterne i overensstemmelse med traktaterne.
            Udfærdiget i Strasbourg, den 7. juli 2021.
            
               
                  På Europa-Parlamentets vegne
               
               D.M. SASSOLI
               
                  Formand
               
            
            
               
                  På Rådets vegne
               
               A. LOGAR
               
                  Formand
               
            
         
         
            (1)  EUT C 440 af 6.12.2018, s. 154.
         
            (2)  Europa-Parlamentets holdning af 13.3.2019 (EUT C 23 af 21.1.2021, s. 286) og Rådets førstebehandlingsholdning af 27.5.2021 (EUT C 227 af 14.6.2021, s. 20). Europa-Parlamentets holdning af 7.7.2021 (endnu ikke offentliggjort i EUT).
         
            (3)  Rådets beslutning 2004/512/EF af 8. juni 2004 om indførelse af visuminformationssystemet (VIS) (EUT L 213 af 15.6.2004, s. 5).
         
            (4)  Europa-Parlamentets og Rådets forordning (EF) nr. 767/2008 af 9. juli 2008 om visuminformationssystemet (VIS) og udveksling af oplysninger mellem medlemsstaterne om visa til kortvarigt ophold (VIS-forordningen) (EUT L 218 af 13.8.2008, s. 60).
         
            (5)  Europa-Parlamentets og Rådets forordning (EF) nr. 810/2009 af 13. juli 2009 om en fællesskabskodeks for visa (visumkodeks) (EUT L 243 af 15.9.2009, s. 1).
         
            (6)  Rådets afgørelse 2008/633/RIA af 23. juni 2008 om adgang til søgning i visuminformationssystemet (VIS) for de udpegede myndigheder i medlemsstaterne og for Europol med henblik på forebyggelse, afsløring og efterforskning af terrorhandlinger og andre alvorlige strafbare handlinger (EUT L 218 af 13.8.2008, s. 129).
         
            (7)  Europa-Parlamentets og Rådets forordning (EU) 2019/817 af 20. maj 2019 om fastsættelse af en ramme for interoperabilitet mellem EU-informationssystemer vedrørende grænser og visum og om ændring af Europa-Parlamentets og Rådets forordning (EF) nr. 767/2008, (EU) 2016/399, (EU) 2017/2226, (EU) 2018/1240, (EU) 2018/1726 og (EU) 2018/1861, Rådets beslutning 2004/512/EF og Rådets afgørelse 2008/633/RIA (EUT L 135 af 22.5.2019, s. 27).
         
            (8)  Europa-Parlamentets og Rådets forordning (EU) 2019/818 af 20. maj 2019 om fastsættelse af en ramme for interoperabilitet mellem EU-informationssystemer vedrørende politisamarbejde og retligt samarbejde, asyl og migration og om ændring af forordning (EU) 2018/1726, (EU) 2018/1862 og (EU) 2019/816 (EUT L 135 af 22.5.2019, s. 85).
         
            (9)  Europa-Parlamentets og Rådets forordning (EU) nr. 603/2013 af 26. juni 2013 om oprettelse af »Eurodac« til sammenligning af fingeraftryk med henblik på en effektiv anvendelse af forordning (EU) nr. 604/2013 om fastsættelse af kriterier og procedurer til afgørelse af, hvilken medlemsstat der er ansvarlig for behandlingen af en ansøgning om international beskyttelse, der er indgivet i en af medlemsstaterne af en tredjelandsstatsborger eller en statsløs og om medlemsstaternes retshåndhævende myndigheders og Europols adgang til at indgive anmodning om sammenligning med Eurodacoplysninger med henblik på retshåndhævelse og om ændring af forordning (EU) nr. 1077/2011 om oprettelse af et europæisk agentur for den operationelle forvaltning af store it-systemer inden for området med frihed, sikkerhed og retfærdighed (EUT L 180 af 29.6.2013, s. 1).
         
            (10)  Europa-Parlamentets og Rådets forordning (EU) 2016/794 af 11. maj 2016 om Den Europæiske Unions Agentur for Retshåndhævelsessamarbejde (Europol) og om erstatning og ophævelse af Rådets afgørelse 2009/371/RIA, 2009/934/RIA, 2009/935/RIA, 2009/936/RIA og 2009/968/RIA (EUT L 135 af 24.5.2016, s. 53).
         
            (11)  Europa-Parlamentets og Rådets forordning (EU) 2018/1862 af 28. november 2018 om oprettelse, drift og brug af Schengeninformationssystemet (SIS) på området politisamarbejde og strafferetligt samarbejde, om ændring og ophævelse af Rådets afgørelse 2007/533/RIA og om ophævelse af Europa-Parlamentets og Rådets forordning (EF) nr. 1986/2006 og Kommissionens afgørelse 2010/261/EU (EUT L 312 af 7.12.2018, s. 56).
         
            (12)  Europa-Parlamentets og Rådets forordning (EU) 2019/816 af 17. april 2019 om oprettelse af et centralt system til bestemmelse af, hvilke medlemsstater der ligger inde med oplysninger om straffedomme afsagt over tredjelandsstatsborgere og statsløse personer (ECRIS-TCN) for at supplere det europæiske informationssystem vedrørende strafferegistre, og om ændring af forordning (EU) 2018/1726 (EUT L 135 af 22.5.2019, s. 1).
         
            (13)  Europa-Parlamentets og Rådets forordning (EU) 2021/1134 af 7. juli 2021 om ændring af Europa-Parlamentets og Rådets forordning (EF) nr. 767/2008, (EF) nr. 810/2009, (EU) 2016/399, (EU) 2017/2226, (EU) 2018/1240, (EU) 2018/1860, (EU) 2018/1861, (EU) 2019/817 og (EU) 2019/1896 og om ophævelse af Rådets beslutning 2004/512/EF og Rådets afgørelse 2008/633/RIA, med henblik på reform af visuminformationssystemet (se side 11 i denne EUT).
         
            (14)  Europa-Parlamentets og Rådets forordning (EU) 2018/1240 af 12. september 2018 om oprettelse af et europæisk system vedrørende rejseinformation og rejsetilladelse (ETIAS) og om ændring af forordning (EU) nr. 1077/2011, (EU) nr. 515/2014, (EU) 2016/399 (EU) 2016/1624 og (EU) 2017/2226 (EUT L 236 af 19.9.2018, s. 1).
         
            (15)  Europa-Parlamentets og Rådets direktiv 2004/38/EF af 29. april 2004 om unionsborgeres og deres familiemedlemmers ret til at færdes og opholde sig frit på medlemsstaternes område, om ændring af forordning (EF) nr. 1612/68 og om ophævelse af direktiv 64/221/EØF, 68/360/EØF, 72/194/EØF, 73/148/EØF, 75/34/EØF, 75/35/EØF, 90/364/EØF, 90/365/EØF og 93/96/EØF (EUT L 158 af 30.4.2004, s. 77).
         
            (16)  Rådets afgørelse 2002/192/EF af 28. februar 2002 om anmodningen fra Irland om at deltage i visse bestemmelser i Schengenreglerne (EFT L 64 af 7.3.2002, s. 20).
         
            (17)  EFT L 176 af 10.7.1999, s. 36.
         
            (18)  Rådets afgørelse 1999/437/EF af 17. maj 1999 om visse gennemførelsesbestemmelser til den aftale, som Rådet for Den Europæiske Union har indgået med Republikken Island og Kongeriget Norge om disse to staters associering i gennemførelsen, anvendelsen og den videre udvikling af Schengenreglerne (EFT L 176 af 10.7.1999, s. 31).
         
            (19)  EUT L 53 af 27.2.2008, s. 52.
         
            (20)  Rådets afgørelse 2008/149/RIA af 28. januar 2008 om indgåelse, på Den Europæiske Unions vegne, af aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne (EUT L 53 af 27.2.2008, s. 50).
         
            (21)  EUT L 160 af 18.6.2011, s. 21.
         
            (22)  Rådets afgørelse 2011/350/EU af 7. marts 2011 om indgåelse, på Den Europæiske Unions vegne, af protokollen mellem Den Europæiske Union, Det Europæiske Fællesskab, Det Schweiziske Forbund og Fyrstendømmet Liechtenstein om Fyrstendømmet Liechtensteins tiltrædelse af aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne, navnlig for så vidt angår afskaffelsen af kontrollen ved de indre grænser og personbevægelser (EUT L 160 af 18.6.2011, s. 19).